title: 2012/448/EU: Odluka Komisije od 12. srpnja 2012. o utvrđivanju ekoloških mjerila za dodjelu znaka za okoliš EU-a za novinski papir (priopćena pod brojem dokumenta C(2012) 4693)  Tekst značajan za EGP

text:
               15/Sv. 27

               HR

               Službeni list Europske unije

               24

         32012D0448

               L 202/26

               SLUŽBENI LIST EUROPSKE UNIJE

         ODLUKA KOMISIJE
   od 12. srpnja 2012.
   o utvrđivanju ekoloških mjerila za dodjelu znaka za okoliš EU-a za novinski papir
   (priopćena pod brojem dokumenta C(2012) 4693)
   (Tekst značajan za EGP)
   (2012/448/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 66/2010 Europskog parlamenta i Vijeća od 25. studenoga 2009. o znaku za okoliš EU-a (1), a posebno njezin članak 8. stavak 2,
   nakon savjetovanja s Odborom Europske unije za znak za okoliš,
   budući da:

               (1)

               U skladu s Uredbom (EZ) br. 66/2010, znak za okoliš EU-a može biti dodijeljen onim proizvodima s manjim utjecajem na okoliš u njihovom cjelokupnom životnom ciklusu.

               (2)

               Uredbom (EZ) br. 66/2010 predviđa se uspostava posebnih mjerila za znak za okoliš EU-a prema skupinama proizvoda.

               (3)

               Budući da se u proizvodnji novinskog papira potroše značajne količine energije, drva i kemikalija, a može i prouzročiti štetu za okoliš ili rizike povezane s korištenjem prirodnih resursa, primjereno je uspostaviti mjerila za znak za okoliš EU-a za skupinu proizvoda „novinski papir”.

               (4)

               Mjere predviđene ovom odlukom u skladu su s mišljenjem Odbora uspostavljenog člankom 16. Uredbe (EZ) br. 66/2010,

         DONIJELA JE OVU ODLUKU:
   Članak 1.
   1.   Skupina proizvoda „novinski papir” obuhvaća papir izrađen od celuloze koji se koristi za tiskanje novina i drugih tiskanih proizvoda.
   2.   Skupina proizvoda „novinski papir” ne uključuje papir za kopiranje i grafički papir, papir osjetljiv na toplinu, fotografski i samokopirni papir, papir za pakiranje i omatanje te mirisni papir.
   Članak 2.
   Za potrebe ove Odluke, primjenjuju se sljedeće definicije:

               (1)

               „novinski papir” znači papir koji se uglavnom koristi za tiskanje novina, a izrađen je od celuloze i/ili oporabljenog papira mase u rasponu od 40 do 65 g/m2;

               (2)

               „oporabljena vlakna” znači vlakna koja su preusmjerena iz linije otpada tijekom procesa proizvodnje ili koja su proizvela kućanstva ili komercijalni, industrijski i institucionalni objekti u ulozi krajnjih korisnika proizvoda koji se više ne mogu koristiti za svrhu za koju su namijenjeni.

         Članak 3.
   Kako bi mu se dodijelio znak za okoliš EU-a na temelju Uredbe (EZ) br. 66/2010, artikl novinskog papira mora biti obuhvaćen skupinom proizvoda „novinski papir” kako je utvrđena u članku 1. ove Odluke te ispunjavati mjerila te s njima povezane zahtjeve procjene i provjere određene u Prilogu ovoj Odluci.
   Članak 4.
   Mjerila za skupinu proizvoda „novinski papir” te s njima povezani zahtjevi u pogledu procjene i provjere vrijede tri godine od datuma donošenja ove Odluke.
   Članak 5.
   Za administrativne potrebe skupini proizvoda „novinski papir” dodjeljuje se brojčana oznaka „037”.
   Članak 6.
   Ova je Odluka upućena državama članicama.

      Sastavljeno u Bruxellesu 12. srpnja 2012.

            Za Komisiju

         Janez POTOČNIK

            Član Komisije

      (1)  SL L 27, 30.1.2010., str. 1.
   PRILOG

      OKVIR

      Ciljevi mjerila

   Cilj mjerila je posebno promicanje učinkovite uporabe resursa poticanjem recikliranja papira, smanjenjem ispuštanja otrovnih ili eutrofnih tvari u vode, smanjenjem štete za okoliš ili rizika povezanih s korištenjem energije (globalno zatopljenje, zakiseljavanje, oštećivanje ozonskog sloja, smanjenje neobnovljivih izvora) smanjenjem potrošnje energije i povezanih emisija u zrak te smanjenje štete za okoliš ili rizika povezanih s korištenjem opasnih kemikalija i primjenom načela održivog upravljanja kako bi se zaštitile šume.

      MJERILA

   Ova mjerila utvrđena su za svaki od sljedećih aspekata:

               1.

               Emisije u vodu i zrak

               2.

               Korištenje energije

               3.

               Vlakna: održivo upravljanje šumama

               4.

               Opasne kemijske tvari

               5.

               Gospodarenje otpadom

               6.

               Prikladnost za uporabu

               7.

               Informacije koje su navedene na znaku za okoliš

         Ekološka mjerila obuhvaćaju proizvodnju celuloze, uključujući sve sastavne potprocese od točke kada neobrađeno vlakno/oporabljene sirovine uđu u objekt za proizvodnju do točke kada celuloza napusti objekt za proizvodnju celuloze. Za procese proizvodnje papira ekološka mjerila obuhvaćaju sve potprocese od čišćenja celuloze (raspadanja oporabljenog papira) do namatanja papira u svitke.
   Ova mjerila ne obuhvaćaju sljedeće aktivnosti:

               1.

               Transport i pakiranje celuloze, papira ili sirovina

               2.

               Preradu papira

      Zahtjevi u pogledu procjene i provjere

   U okviru svakog mjerila navedeni su posebni zahtjevi u pogledu procjene i provjere.
   Ako podnositelj zahtjeva mora dostaviti izjave, dokumentaciju, analize, izvješća o ispitivanju ili druge dokaze o ispunjavanju mjerila, podrazumijeva se da oni mogu potjecati od podnositelja zahtjeva i/ili njegovih dobavljača i/ili njihovih dobavljača, ovisno o slučaju.
   Prema potrebi, ispitne metode, koje nisu one navedene za svako mjerilo, mogu se koristiti ako je nadležno tijelo koje procjenjuje zahtjev prihvatilo njihovu jednakovrijednost.
   Ako je moguće, ispitivanje provode laboratoriji koji ispunjavaju opće zahtjeve norme EN ISO 17025 ili jednakovrijedne norme.
   Nadležna tijela mogu prema potrebi zatražiti prateću dokumentaciju te mogu izvršiti neovisne provjere.

      MJERILA ZA ZNAK ZA OKOLIŠ EU-a

      Mjerilo 1. –   Emisije u vodu i zrak

   (a)   KPK, sumpor (S), NOx, fosfor (P)
   Za svaki od tih parametara, emisije u zrak i/ili vodu iz proizvodnje celuloze i papira izražavaju se u bodovima (PKPK, PS, PNOx, PP), kako je detaljnije navedeno u nastavku.
   Nijedan od pojedinačnih bodova PKPK, PS, PNOx, PP ne smije prelaziti 1,5.
   Ukupan broj točaka (Pukupno = PKPK + PS + PNOx + PP) ne smije prelaziti 4,0.
   PKPK se izračunava kako slijedi (izračuni PS, PNOx i PP obavljaju se na točno isti način).
   Za svaku upotrijebljenu celulozu „i”, povezane izmjerene emisije KPK-a (KPKceluloza, i, izražena u kg/tona zrakom sušene celuloze – ADT) ponderiraju se prema udjelu svake upotrijebljene celuloze (celuloza „i” za tonu zrakom sušene celuloze) i zbroje. Ponderirana emisija KPK-a za celuloze potom se dodaje izmjerenim emisijama KPK-a iz proizvodnje papira kako bi se dobila ukupna emisija KPK-a, KPK ukupno.
   Ponderirana referentna vrijednost KPK-a za proizvodnju celuloze izračunava se na isti način, kao zbroj ponderiranih referentnih vrijednosti za svaku upotrijebljenu celulozu, i dodaje se referentnoj vrijednosti za proizvodnju papira kako bi se dobila ukupna referentna vrijednost KPK-a, KPK referentna vrijednost, ukupno. Referentne vrijednosti za svaku vrstu upotrijebljene celuloze i za proizvodnju papira navedene su u tablici 1.
   Naposljetku, ukupna emisija KPK-a dijeli se s ukupnom referentnom vrijednosti kako slijedi:

      Tablica 1.

      Referentne vrijednosti za emisije iz različitih vrsta celuloze i proizvodnje papira

               Vrsta celuloze/papir

               Emisije (kg/ADT)

               KPK referentna vrijednost

               S referentna vrijednost

               NOx, referentna vrijednost

               P referentna vrijednost

               Bijeljena kemijska celuloza (osim sulfita)

               18,0

               0,6

               1,6

               0,045

               Bijeljena kemijska celuloza (sulfit)

               25,0

               0,6

               1,6

               0,045

               Nebijeljena kemijska celuloza

               10,0

               0,6

               1,6

               0,04

               CTMP

               15,0

               0,2

               0,3

               0,01

               TMP/celuloza od drvenjače

               3,0

               0,2

               0,3

               0,01

               Celuloza od oporabljenih vlakana

               2,0

               0,2

               0,3

               0,01

               Papir (neintegrirani objekti za proizvodnju gdje je sva upotrijebljena celuloza kupljena na tržištu)

               1

               0,3

               0,8

               0,01

               Papir (ostali objekti za proizvodnju)

               1

               0,3

               0,7

               0,01

         Za P referentna vrijednost bijeljene kemijske celuloze (osim sulfita) navedenu u tablici 1. odobrava se izuzeće do razine od 0,1 ako se dokaže da je viša razina P posljedica P koji se prirodno pojavljuje u drvnoj celulozi.
   U slučaju kogeneracije topline i električne energije u istom postrojenju, emisije S i NOx iz proizvodnje električne energije mogu se oduzeti od ukupnog iznosa. Za izračun udjela emisija iz proizvodnje električne energije koristi se sljedeća jednadžba:
   2 × (MWh(električna energija)) / [2 × MWh(električna energija) + MWh(toplina)]
   Električna energija u ovom izračunu je električna energija proizvedena u kogeneracijskom postrojenju.
   Toplina u ovom izračunu je neto toplina isporučena iz elektrane za proizvodnju celuloze/papira.

      Procjena i provjera: podnositelj zahtjeva dostavlja detaljne izračune koji pokazuju sukladnost s ovim mjerilom, zajedno s povezanom popratnom dokumentacijom koja uključuje izvješće o ispitivanju u kojem su korištene sljedeće ispitne metode: KPK: ISO 6060; NOx: ISO 11564; S(oksid.): EPA br. 8; S(red.): EPA No 16A; udio S u nafti: ISO 8754; udio S u ugljenu: ISO 351; P: EN ISO 6878, APAT IRSA CNR 4110 ili Dr. Lange LCK 349.
   Popratna dokumentacija uključuje navod o učestalosti mjerenja i izračunu točaka za KPK, S i NOx. Uključuje sve emisije S i NOx koje nastanu tijekom proizvodnje celuloze i papira, uključujući paru proizvedenu izvan mjesta proizvodnje, osim onih emisija koje su povezane s proizvodnjom električne energije. Mjerenja uključuju kotlove za oporabu, vapnene peći, parne kotlove i peći za uništavanje plinova jakog mirisa. U obzir se uzimaju difuzne emisije. Prijavljene vrijednosti emisija za S u zrak uključuju emisije oksidiranog i reduciranog S (dimetil sulfid, metil merkaptan, ugljikov sulfid i slične emisije). Emisije S povezane s proizvodnjom toplinske energije iz nafte, ugljena i drugih vanjskih goriva s poznatim udjelom S mogu se izračunati umjesto izmjeriti te se uzimaju u obzir.
   Mjerenja emisija u vodu obavljaju se na nefiltriranim i netaloženim uzorcima nakon čišćenja u postrojenju ili nakon čišćenja u javnom postrojenju za čišćenje. Razdoblje za mjerenja temelji se na proizvodnji tijekom 12 mjeseci. U slučaju novog ili obnovljenog postrojenja za proizvodnju, mjerenja se temelje na najmanje 45 uzastopnih dana neprekinutog rada postrojenja. Mjerenja su reprezentativna za odnosno razdoblje.
   Zbog poteškoća u dobivanju posebnih brojčanih podataka za emisiju za celulozu i papir, ako su dostupni samo objedinjeni brojčani podaci za proizvodnju celuloze i papira, u slučaju integriranih objekata za proizvodnju vrijednosti emisija za celulozu određuju se na nulu, a vrijednost za objekt za proizvodnju papira uključuje proizvodnju celuloze i papira.
   (b)   AOX (Adsorpcijski organski vezani halogeni)

               —

               Emisije AOX-a iz proizvodnje svake upotrijebljene celuloze do 31. ožujka 2013. ne smiju prelaziti 0,20 kg/ADT.

               —

               Emisije AOX-a iz proizvodnje svake upotrijebljene celuloze od 1. travnja 2013. do isteka razdoblja valjanosti mjerila određenih u ovoj Odluci ne smiju prelaziti 0,17 kg/ADT.

      Procjena i provjera: podnositelj zahtjeva dostavlja izvješća o ispitivanju u kojem je korištena sljedeća ispitna metoda: AOX ISO 9562 uključujući detaljne izračune koji pokazuju sukladnost s ovim mjerilom, zajedno s povezanom popratnom dokumentacijom.
   Popratna dokumentacija uključuje navod učestalosti mjerenja. AOX se mjeri samo u procesima u kojima se za bijeljenje celuloze koriste spojevi klora. AOX ne treba mjeriti u otpadnim vodama iz neintegrirane proizvodnje papira ili u otpadnim vodama iz proizvodnje celuloze bez bijeljenja ili ako se bijeljenje obavlja pomoću tvari koje sadrže klor.
   Mjerenja se obavljaju na nefiltriranim i netaloženim uzorcima nakon čišćenja u postrojenju ili nakon čišćenja u javnom postrojenju za čišćenje. Razdoblje za mjerenja temelji se na proizvodnji tijekom 12 mjeseci. U slučaju novog ili obnovljenog postrojenja za proizvodnju, mjerenja se temelje na najmanje 45 uzastopnih dana neprekinutog rada postrojenja. Mjerenja su reprezentativna za odnosno razdoblje.
   (c)   CO2

   Emisije ugljikovog dioksida iz neobnovljivih izvora ne prelaze 1 000 kg po toni proizvedenog papira, uključujući emisije iz proizvodnje električne energije (u postrojenju ili izvan njega). Za neintegrirane objekte za proizvodnju (gdje je sva upotrijebljena celuloza kupljena na tržištu) emisije ne prelaze 1 100 kg po toni. Emisije se izračunavaju kao zbroj emisija iz proizvodnje celuloze i papira.

      Procjena i provjera: podnositelj zahtjeva dostavlja detaljne izračune koji pokazuju sukladnost s ovim mjerilom, zajedno s povezanom popratnom dokumentacijom.
   Podnositelj zahtjeva dostavlja podatke o emisijama ugljikovog dioksida u zrak. To uključuje sve izvore neobnovljivih goriva u proizvodnji celuloze i papira, uključujući emisije iz proizvodnje električne energije (u postrojenju ili izvan njega).
   Prilikom izračuna emisija CO2 iz goriva koriste se sljedeći faktori emisije:

      Tablica 2.

               Gorivo

               Emisija CO2 fosilno

               Jedinica

               Ugljen

               96

               g CO2 fosilno/MJ

               Sirova nafta

               73

               g CO2 fosilno/MJ

               Loživo ulje 1

               74

               g CO2 fosilno/MJ

               Loživo ulje 2-5

               81

               g CO2 fosilno/MJ

               Ukapljeni naftni plin

               66

               g CO2 fosilno/MJ

               Prirodni plin

               56

               g CO2 fosilno/MJ

               Električna energija iz mreže

               400

               g CO2 fosilno/kWh

         Razdoblje za izračune ili masene bilance temelji se na proizvodnji tijekom 12 mjeseci. U slučaju novog ili obnovljenog postrojenja za proizvodnju, izračuni se temelje na najmanje 45 uzastopnih dana neprekinutog rada postrojenja. Izračuni su reprezentativni za odnosno razdoblje.
   Za električnu energiju iz mreže koristi se vrijednost navedena u gornjoj tablici (europski prosjek), osim ako podnositelj zahtjeva ne dostavi dokumentaciju o utvrđivanju prosječne vrijednosti za svoje dobavljače električne energije (ugovorni dobavljač ili nacionalni prosjek). U tom slučaju podnositelj zahtjeva može koristiti tu vrijednost umjesto vrijednosti navedene u tablici.
   Količina energije iz obnovljivih izvora (1) koja je kupljena i korištena za proizvodne procese neće se uzimati u obzir prilikom izračuna emisija CO2. Podnositelj zahtjeva dostavlja odgovarajuću dokumentaciju koja dokazuje da se ta vrsta energije stvarno koristi u objektu za proizvodnju ili se kupuje od vanjskih izvora.

      Mjerilo 2. –   Korištenje energije

   (a)   Električna energija
   Proizvodnja električne energije povezana s proizvodnjom celuloze i papira izražava se u bodovima (PE) kako je detaljnije navedeno u nastavku.
   Broj bodova, PE, je 1,5 ili manji.
   Izračun PE obavlja se kako slijedi.
   Izračun za proizvodnju celuloze: za svaku upotrijebljenu celulozu, s njom povezana potrošnja električne energije (E celuloza, i izražena u kWh/ADT) izračunava se kako slijedi:
   Eceluloza, i = interno proizvedena električna energija + kupljena električna energija – prodana električna energija
   Izračun za proizvodnju papira: Slično se izračunava potrošnja električne energije povezana s proizvodnjom papira (Epapir):
   Epapir = interno proizvedena električna energija + kupljena električna energija – prodana električna energija
   Naposljetku, bodovi za proizvodnju celuloze i papira objedinjuju se kako bi se dobio ukupan broj bodova (PE) kako slijedi:

   Zbog poteškoća u dobivanju posebnih brojčanih podataka za potrošnju električne energije za celulozu i papir, ako su dostupni samo objedinjeni brojčani podaci za proizvodnju celuloze i papira, u slučaju integriranih objekata za proizvodnju vrijednosti potrošnje električne energije za celulozu određuju se na nulu, a vrijednost za objekt za proizvodnju papira uključuje proizvodnju celuloze i papira.
   (b)   Gorivo (toplina)
   Potrošnja goriva povezana s proizvodnjom celuloze i papira izražava se u bodovima (PF) kako je detaljnije navedeno u nastavku.
   Broj bodova, PF, je 1,5 ili manji.
   Izračun PF obavlja se kako slijedi.
   Izračun za proizvodnju celuloze: za svaku upotrijebljenu celulozu, s njom povezana potrošnja goriva (Fceluloza, i izražena u kWh/ADT) izračunava se kako slijedi:
   Fceluloza, i = interno proizvedeno gorivo + kupljeno gorivo – prodano gorivo – 1,25 × interno proizvedena električna energija

      Napomena:

               1.

               Fceluloza, i (i njezin doprinos PF, celuloza) ne treba izračunavati za mehaničku celulozu osim ako nije zrakom sušena mehanička celuloza koja sadrži najmanje 90 % suhe tvari.

               2.

               Količina goriva upotrijebljenog za proizvodnju prodane topline dodaje se izrazu prodano gorivo u gornjoj jednadžbi.

         Izračun za proizvodnju papira: slično se izračunava potrošnja goriva povezana s proizvodnjom papira (Fpapir izražen u kWh/ADT):
   Fpapir = interno proizvedeno gorivo + kupljeno gorivo – prodano gorivo – 1,25 × interno proizvedena električna energija
   Naposljetku, bodovi za proizvodnju celuloze i papira objedinjuju se kako bi se dobio ukupan broj bodova (PF) kako slijedi:

      Tablica 3.

      Referentne vrijednosti za električnu energiju i gorivo

               Vrsta celuloze

               Gorivo kWh/ADT
               F referentna vrijednost

               Električna energija kWh/ADT
               E referentna vrijednost

               Ne-admp

               admp

               Ne-admp

               admp

               Kemijska celuloza

               4 000

               5 000

               800

               800

               Termomehanička celuloza (TMP)

               0

               900

               2 200

               2 200

               Celuloza od drvenjače (uključujući stlačenu drvenjaču)

               0

               900

               2 000

               2 000

               Kemijsko-termomehanička celuloza (CTMP)

               0

               1 000

               2 000

               2 000

               Celuloza od oporabljenih vlakana

               300

               1 300

               450

               550

               Vrsta papira

               Gorivo

               kWh/tona

               Električna energija kWh/tona

               Vrsta novinskog papira

               1 800

               700

                           Admp

                           =

                           zrakom sušena celuloza kupljena na tržištu.

      Procjena i provjera (za točke (a) i (b)): podnositelj zahtjeva dostavlja detaljne izračune koji pokazuju sukladnost s ovim mjerilom, zajedno sa svom povezanom popratnom dokumentacijom. Prijavljeni podaci stoga uključuju ukupnu potrošnju električne energije i goriva.
   Podnositelj zahtjeva izračunava količinu ulazne energije, razdijeljene na toplinu/goriva i električnu energiju koja je korištena u proizvodnji celuloze i papira, uključujući energiju korištenu za odstranjivanje tinte s otpadnog papira ta proizvodnju oporabljenog papira. Energija korištena u transportu sirovina, kao i preradi i pakiranju, nije uključena u izračune potrošnje električne energije.
   Ukupna toplinska energija uključuje sva kupljena goriva. Također uključuje toplinsku energiju dobivenu paljenjem tekućina i otpada iz procesa u postrojenju (npr. drvni otpad, piljevina, tekućine, otpadni papir, ostaci papira) te toplinu dobivenu internom proizvodnjom električne energije – međutim, podnositelj zahtjeva treba prilikom izračuna ukupne toplinske energije uzeti u obzir samo 80 % toplinske energije iz takvih izvora.
   Električna energija znači neto uvezena električna energija koja dolazi iz mreže i interna proizvodnja električne energije izmjerena kao električna snaga. Električnu energiju korištenu za pročišćavanje vode ne treba uključiti.
   Ako se para proizvodi korištenjem električne energije kao izvora topline, vrijednost topline pare se izračunava te se potom dijeli s 0,8 i dodaje ukupnoj potrošnji goriva.
   Zbog poteškoća u dobivanju posebnih brojčanih podataka za toplinu (gorivo) za celulozu i papir, ako su dostupni samo objedinjeni brojčani podaci za proizvodnju celuloze i papira, u slučaju integriranih objekata za proizvodnju vrijednosti goriva (topline) za celulozu određuju se na nulu, a vrijednost za objekt za proizvodnju papira uključuje proizvodnju celuloze i papira.

      Mjerilo 3. –   Vlakno

   Najmanje 70 % (m/m) ukupne količine vlakana korištenih za novinski papir moraju biti oporabljena vlakna.
   Sva upotrijebljena vlakna koja nisu oporabljena moraju biti neobrađena vlakna obuhvaćena valjanim certifikatima za održivo upravljanje šumama i nadzirani lanac koji su izdani u okviru sustava certifikacije neovisne treće strane, kao što su FSC, PEFC ili jednakovrijedni sustavi.
   Međutim, ako sustavi certifikacije dopuštaju miješanje certificiranog materijala i necertificiranog materijala u proizvodu ili proizvodnoj liniji, udio necertificiranog materijala ne smije prelaziti 50 % ukupne količine korištenih neobrađenih vlakana. Takav necertificirani materijal mora biti obuhvaćen sustavom provjere koji osigurava da potječe iz zakonitih izvora i ispunjava sve druge zahtjeve sustava certifikacije u vezi s necertificiranim materijalom.
   Certifikacijska tijela koja izdaju certifikate za upravljanje šumama i/ili nadzirani lanac moraju biti akreditirana/priznata od strane tog sustava certificiranja.
   Iz izračuna sadržaja oporabljenih vlakana isključena je ponovna uporaba materijala nastalih u procesu i koji se mogu preraditi u okviru istog procesa u kojem su nastali (papirnati ostaci – vlastita proizvodnja ili kupljeno).

      Procjena i provjera: podnositelj zahtjeva dostavlja odgovarajuću dokumentaciju u kojoj su navedene vrste, količine i podrijetla vlakana korištenih u proizvodnji celuloze i papira.
   Ako su korištena neobrađena vlakna, proizvod mora biti obuhvaćen valjanim certifikatima za održivo upravljanje šumama i nadzirani lanac koji su izdani u okviru sustava certifikacije neovisne treće strane, kao što su FSC, PEFC ili jednakovrijedni sustavi. Ako proizvod ili proizvodna linija uključuje necertificirani materijal, treba dostaviti dokaz da je sadržaj tog materijala manji od 50 % i da je obuhvaćen sustavom provjere koji osigurava da potječe iz zakonitih izvora i ispunjava sve druge zahtjeve sustava certifikacije u vezi s necertificiranim materijalom.
   Postotak oporabljenog materijala izračunava se kao omjer između unosa oporabljenih vlakana i završne proizvodnje papira. Ako su korištena oporabljena vlakna, podnositelj zahtjeva dostavlja izjavu u kojoj navodi da je prosječna količina vrsta oporabljenog papira korištenog za proizvod u skladu s normom EN 643 (2) ili jednakovrijednom normom. Podnositelj zahtjeva također dostavlja izjavu da za izračun postotka oporabljenih vlakana nisu korišteni papirnati ostaci (vlastiti ili kupljeni).

      Mjerilo 4. –   Isključene ili ograničene tvari i smjese

      Procjena i provjera: podnositelj zahtjeva dostavlja popis kemijskih proizvoda koji se koriste u proizvodnji celuloze i papira, zajedno s odgovarajućom dokumentacijom (kao što su sigurnosno-tehnički listovi). Taj popis uključuje količinu, funkciju i dobavljače svih tvari koje se koriste u procesu proizvodnje.
   (a)   Opasne tvari i smjese
   U skladu s člankom 6. stavkom 6. Uredbe (EZ) br. 66/2010, proizvod ne smije sadržavati tvari iz članka 57. Uredbe (EZ) br. 1907/2006 Europskog parlamenta i Vijeća (3) niti tvari i smjese koje ispunjavaju mjerila za razvrstavanje u upozorenja o opasnosti ili oznake upozorenja u skladu s Uredbom (EZ) br. 1272/2008 Europskog parlamenta (4) i Vijeća ili Direktivom Vijeća 67/548/EEZ (5), navedene u donjoj tablici.
   Popis upozorenja o opasnosti i oznaka upozorenja:

               Upozorenje o opasnosti (6)

               Oznaka upozorenja (7)

               H300 Smrtonosno ako se proguta

               R28

               H301 Otrovno ako se proguta

               R25

               H304 Može biti smrtonosno ako se proguta i uđe u dišni sustav

               R65

               H310 Smrtonosno u dodiru s kožom

               R27

               H311 Otrovno u dodiru s kožom

               R24

               H330 Smrtonosno ako se udiše

               R23/26

               H331 Otrovno ako se udiše

               R23

               H340 Može izazvati genetska oštećenja

               R46

               H341 Sumnja na moguća genetska oštećenja

               R68

               H350 Može uzrokovati rak

               R45

               H350i Može uzrokovati rak ako se udiše

               R49

               H351 Sumnja na moguće uzrokovanje raka

               R40

               H360F Može štetno djelovati na plodnost

               R60

               H360D Može naškoditi nerođenom djetetu

               R61

               H360FD Može štetno djelovati na plodnost. Može naškoditi nerođenom djetetu

               R60/61/60-61

               H360Fd Može štetno djelovati na plodnost. Sumnja na mogućnost štetnog djelovanja na nerođeno dijete

               R60/63

               H360Df Može naškoditi nerođenom djetetu. Sumnja na moguće štetno djelovanje na plodnost

               R61/62

               H361f Sumnja na moguće štetno djelovanje na plodnost

               R62

               H361d Sumnja na mogućnost štetnog djelovanja na nerođeno dijete

               R63

               H361fd Sumnja na moguće štetno djelovanje na plodnost. Sumnja na mogućnost štetnog djelovanja na nerođeno dijete

               R62-63

               H362 Može štetno djelovati na djecu koja se hrane majčinim mlijekom

               R64

               H370 Uzrokuje oštećenje organa

               R39/23/24/25/26/27/28

               H371 Može uzrokovati oštećenje organa

               R68/20/21/22

               H372 Uzrokuje oštećenje organa tijekom produljene ili ponavljane izloženosti

               R48/25/24/23

               H373 Može uzrokovati oštećenje organa tijekom produljene ili ponavljane izloženosti

               R48/20/21/22

               H400 Vrlo otrovno za organizme koji žive u vodi

               R50

               H410 Vrlo otrovno za organizme koji žive u vodi s dugotrajnim učincima

               R50-53

               H411 Otrovno za organizme koji žive u vodi s dugotrajnim učincima

               R51-53

               H412 Štetno za organizme koji žive u vodi s dugotrajnim učincima

               R52-53

               H413 Može izazvati dugotrajne štetne učinke kod organizama koji žive u vodi

               R53

               EUH059 Opasno za ozonski omotač

               R59

               EUH029 U dodiru s vodom oslobađa otrovni plin

               R29

               EUH031 U dodiru s kiselinama oslobađa otrovni plin

               R31

               EUH032 U dodiru s kiselinama oslobađa vrlo otrovni plin

               R32

               EUH070 Otrovno u dodiru s očima

               R39-41

               Za celulozu ili papir ne koriste se komercijalni pripravci boja, bojila, sredstva za apreturu površine, dodatna sredstva i premazi, ako je za tu celulozu ili papir u trenutku podnošenja zahtjeva dodijeljeno ili je moglo biti dodijeljeno upozorenje o opasnosti H317: Može izazvati alergijsku reakciju kože.

               R43

         Tvari ili smjese koje preradom mijenjaju svoja svojstva (npr. više nisu biološki raspoložive ili se kemijski promijene) tako da se utvrđena opasnost više ne primjenjuje izuzete su od gornjeg zahtjeva.
   Dopuštena količina za tvari ili smjese kojima se mogu ili su mogla biti dodijeljena gore navedena upozorenja o opasnosti ili oznake opasnosti ili koje ispunjavaju mjerila za razvrstavanje u razrede ili kategorije opasnosti navedene u gornjoj tablici, te dopuštena količina za tvari koje ispunjavaju mjerila određena u članku 57. točki (a), (b) ili (c) Uredbe (EZ) br. 1907/2006 ne smiju prelaziti opće ili posebne dopuštene količine utvrđene u skladu s člankom 10. Uredbe (EZ) br. 1272/2008. Ako je utvrđena posebna dopuštena količina, te količine imaju prednost pred općim količinama.
   Dopuštene količine za tvari koje ispunjavaju mjerila određena u članku 57. točki (d), (e) ili (f) Uredbe (EZ) br. 1907/2006 ne smiju prelaziti 0,1 % masenog udjela.

      Procjena i provjera: podnositelj zahtjeva dokazuje sukladnost s ovim mjerilima dostavljanjem podataka o količini (kg/ADT proizvedenog papira) tvari upotrijebljenih u procesu te dokazivanjem da tvari iz tih mjerila nisu zadržane u konačnom proizvodu iznad određene dopuštene količine. Količina za tvari i smjese navodi se u sigurnosno-tehničkim listovima u skladu s člankom 31. Uredbe (EZ) br. 1907/2006.
   (b)   Tvari navedene u skladu s člankom 59. stavkom 1. Uredbe (EZ) br. 1907/2006
   Za tvari koje su utvrđene kao tvari koje uzrokuju vrlo veliku zabrinutost i uključene su u popis predviđen u članku 59. Uredbe (EZ) br. 1907/2006, odstupanje od zabrane određene u članku 6. stavku 6. Uredbe (EZ) br. 66/2010 ne odobrava se ako je količina tih tvari u smjesama, proizvodu ili bilo kojem homogenom dijelu složenog proizvoda veća od 0,1 %. Ako je količina manja od 0,1 %, primjenjuju se posebne dopuštene količine utvrđene u skladu s člankom 10. Uredbe (EZ) br. 1272/2008.

      Procjena i provjera: popis tvari koje su utvrđene kao tvari koje uzrokuju vrlo veliku zabrinutost i uključene su u popis predloženih tvari predviđen u članku 59. Uredbe (EZ) br. 1907/2006 nalazi se ovdje:
   http://echa.europa.eu/chem_data/authorisation_process/candidate_list_table_en.asp
   Upućivanje na taj popis obavlja se na datum podnošenja zahtjeva.
   Podnositelj zahtjeva dokazuje sukladnost s ovim mjerilima dostavljanjem podataka o količini (kg/ADT proizvedenog papira) tvari upotrijebljenih u procesu te dokazivanjem da tvari iz tih mjerila nisu zadržane u konačnom proizvodu iznad određene dopuštene količine. Količina se navodi u sigurnosno-tehničkim listovima u skladu s člankom 31. Uredbe (EZ) br. 1907/2006.
   (c)   Klor
   Klorni plin ili drugi spojevi klora ne smiju se koristiti kao sredstvo za bijeljenje. Ovaj zahtjev ne primjenjuje se na klorni plin povezan s proizvodnjom i uporabom klorovog dioksida.

      Procjena i provjera: podnositelj zahtjeva dostavlja izjavu proizvođača celuloze da klorni plin ili drugi spojevi klora nisu korišteni kao sredstvo za bijeljenje. Napomena: iako se ovaj zahtjev primjenjuje i na bijeljenje oporavljenih vlakana, prihvaća se da su vlakna u prethodnim životnim ciklusima možda bila bijeljena klornim plinom ili drugim spojevima klora.
   (d)   APEO
   Alkil fenol etoksilati ili drugi derivati alkil fenola ne smiju se dodavati tvarima za čišćenje, tvarima za uklanjanje tinte, sredstvima za sprečavanje pjenjenja ili dispergatorima. Derivati alkil fenola definirani su kao tvari koje razgradnjom proizvode alkil fenole.

      Procjena i provjera: podnositelj zahtjeva dostavlja izjavu/izjave svojih dobavljača kemikalija da alkil fenol etoksilati ili drugi derivati alkil fenola nisu dodani tim proizvodima.
   (e)   Rezidualni monomeri
   Ukupna količina rezidualnih monomera (osim akrilamida) kojima se može ili je mogla biti dodijeljena bilo koja od sljedećih oznaka upozorenja (ili njihova kombinacija) i koji su prisutni u premazima, retencijskim sredstvima, učvršćivačima, vodootpornim sredstvima ili kemikalijama koje se koriste u unutarnjem ili vanjskom pročišćavanju vode ne smije prelaziti 100 ppm (izračunano na temelju njihovog sadržaja krutih tvari).

               Upozorenje o opasnosti (8)

               Oznaka upozorenja (9)

               H340 Može izazvati genetska oštećenja

               R46

               H350 Može uzrokovati rak

               R45

               H350i Može uzrokovati rak ako se udiše

               R49

               H351 Sumnja na moguće uzrokovanje raka

               R40

               H360F Može štetno djelovati na plodnost

               R60

               H360D Može naškoditi nerođenom djetetu

               R61

               H360FD Može štetno djelovati na plodnost. Može naškoditi nerođenom djetetu

               R60/61/60-61

               H360Fd Može štetno djelovati na plodnost. Sumnja na mogućnost štetnog djelovanja na nerođeno dijete

               R60/63

               H360Df Može naškoditi nerođenom djetetu. Sumnja na moguće štetno djelovanje na plodnost

               R61/62

               H400 Vrlo otrovno za organizme koji žive u vodi

               R50/50-53

               H410 Vrlo otrovno za organizme koji žive u vodi s dugotrajnim učincima

               R50-53

               H411 Otrovno za organizme koji žive u vodi s dugotrajnim učincima

               R51-53

               H412 Štetno za organizme koji žive u vodi s dugotrajnim učincima

               R52-53

               H413 Može izazvati dugotrajne učinke kod organizama koji žive u vodi

               R53

         Akrilamid ne smije biti prisutan u premazima, retencijskim sredstvima, učvršćivačima, vodootpornim sredstvima ili kemikalijama koje se koriste u unutarnjem ili vanjskom pročišćavanju vode u količinama koje prelaze 700 ppm (izračunano na temelju njihovog sadržaja krutih tvari).
   Nadležno tijelo može podnositelja zahtjeva izuzeti od tih zahtjeva u vezi s kemikalijama upotrijebljenim u vanjskom pročišćavanju vode.

      Procjena i provjera: podnositelj zahtjeva dostavlja izjavu o sukladnosti s ovim mjerilom, zajedno s odgovarajućom dokumentacijom (kao što su sigurnosno-tehnički listovi).
   (f)   Površinski aktivne tvari u uklanjanju tinte
   Sve površinski aktivne tvari korištene u uklanjanju tinte moraju biti potpuno biorazgradive (vidjeti ispitne metode i granične vrijednosti dolje).

      Procjena i provjera: podnositelj zahtjeva dostavlja izjavu o sukladnosti s ovim mjerilom, zajedno s odgovarajućim sigurnosno-tehničkim listovima ili izvješćima o ispitivanju za svaku površinski aktivnu tvar u kojima je navedena ispitna metoda, prag i zaključak, pri čemu se koristi jedna od sljedećih ispitnih metoda i graničnih vrijednosti: OECD 302 A-C (ili jednakovrijedne norme ISO), s postotkom razgradnje (uključujući adsorpciju) od najmanje 70 % u razdoblju od 28 dana za 302 A i B, i od najmanje 60 % za 302 C.
   (g)   Biocidi
   Aktivni spojevi u biocidima ili biostatičkim sredstvima koji se koriste za suzbijanje organizama koji tvore sluz u sustavima za kruženje vode koji sadrže vlakna nisu potencijalno bioakumulativni. Potencijali bioakumulacije biocida karakterizira log Pow (log koeficijenta raspodjele oktanol/voda) < 3,0 ili eksperimentalno utvrđen biokoncentracijski faktor (BCF) ≤ 100.

      Procjena i provjera: podnositelj zahtjeva dostavlja izjavu o sukladnosti s ovim mjerilom, zajedno s odgovarajućim sigurnosno-tehničkim listom ili izvješćem o ispitivanju u kojima je navedena ispitna metoda, prag i zaključak, pri čemu se koriste sljedeće ispitne metode: OECD 107, 117 ili 305 A-E.
   (h)   Azo bojila
   Azo bojila koja mogu prodrijeti u bilo koji od sljedećih aromatskih amina ne smiju se koristiti u skladu s Prilogom XVII. Uredbi (EZ) br. 1907/2006:

                           1.

                           4-aminobifenil

               (92-67-1),

                           2.

                           benzidin

               (92-87-5),

                           3.

                           4-kloro-o-toluidin

               (95-69-2),

                           4.

                           2-naftilamin

               (91-59-8),

                           5.

                           o-aminoazotoluen

               (97-56-3),

                           6.

                           2-amino-4-nitrotoluen

               (99-55-8),

                           7.

                           p-kloroanilin

               (106-47-8),

                           8.

                           2,4-diaminoanizol

               (615-05-4),

                           9.

                           4,4’-diaminodifenilmetan

               (101-77-9),

                           10.

                           3,3’-diklorobenzidin

               (91-94-1),

                           11.

                           3,3’-dimetoksibenzidin

               (119-90-4),

                           12.

                           3,3’-dimetilbenzidin

               (119-93-7),

                           13.

                           3,3’-dimetil-4,4’-diaminodifenilmetan

               (838-88-0),

                           14.

                           p-kresidin

               (120-71-8),

                           15.

                           4,4’-metilen-bis-(2-kloroanilin)

               (101-14-4),

                           16.

                           4,4’-oksidianilin

               (101-80-4),

                           17.

                           4,4’-tiodianilin

               (139-65-1),

                           18.

                           o-toluidin

               (95-53-4),

                           19.

                           2,4-diaminotoluen

               (95-80-7),

                           20.

                           2,4,5-trimetilanilin

               (137-17-7),

                           21.

                           4-aminoazobenzen

               (60-09-3),

                           22.

                           o-anizidin

               (90-04-0).

      Procjena i provjera: podnositelj zahtjeva dostavlja izjavu o sukladnosti s ovim mjerilom.
   (i)   Složena metalna bojila ili pigmenti
   Ne smiju se koristiti boje ili pigmenti na bazi olova, bakra, kroma, nikla ili aluminija. Međutim, smiju se koristiti boje ili pigmenti na bazi bakrovog ftalocijanina.

      Procjena i provjera: podnositelj zahtjeva dostavlja izjavu o sukladnosti.
   (j)   Ionske nečistoće u bojilima
   Razine ionskih nečistoća u bojilima koja se koriste ne smiju prelaziti sljedeće vrijednosti: Ag 100 ppm; As 50 ppm; Ba 100 ppm; Cd 20 ppm; Co 500 ppm; Cr 100 ppm; Cu 250 ppm; Fe 2 500 ppm; Hg 4 ppm; Mn 1 000 ppm; Ni 200 ppm; Pb 100 ppm; Se 20 ppm; Sb 50 ppm; Sn 250 ppm; Zn 1 500 ppm.

      Procjena i provjera: podnositelj zahtjeva dostavlja izjavu o sukladnosti.

      Mjerilo 5. –   Gospodarenje otpadom

   Sva postrojenja za proizvodnju celuloze i papira imaju sustav za postupanje s otpadom (kako utvrde odgovarajuća regulatorna tijela za dotična postrojenja za proizvodnju celuloze i papira) i nusproizvodima koji nastaju u proizvodnji proizvoda koji ima znak za okoliš. Sustav je dokumentiran ili objašnjen u dokumentaciji i uključuje informacije o najmanje sljedeće četiri točke:

               —

               postupcima za odvajanje i korištenje materijala iz toka otpada koji se mogu reciklirati,

               —

               postupcima za oporabu materijala za druge uporabe, kao što je paljenje za dobivanje procesne pare ili grijanje ili za uporabu u poljoprivredi,

               —

               postupcima za postupanje s opasnim otpadom (kako utvrde odgovarajuća regulatorna tijela za dotična postrojenja za proizvodnju celuloze i papira).

      Procjena i provjera: podnositelj zahtjeva dostavlja detaljan opis postupaka usvojenih za gospodarenje otpadom za svako dotično postrojenje i izjavu o sukladnosti s mjerilom.

      Mjerilo 6. –   Prikladnost za uporabu

   Proizvod odgovara svojoj svrsi.

      Procjena i provjera: podnositelj zahtjeva dostavlja odgovarajuću dokumentaciju koja dokazuje sukladnost s opsegom mjerila. Proizvod ispunjava zahtjeve u vezi s trajnošću u skladu s primjenjivim normama. U priručniku za korisnike bit će navedene norme i standardi koji se koriste prilikom procjene trajnosti.
   Ako proizvođači ne koriste gornje metode, prikladnost svojih proizvoda za uporabu jamče dostavljanjem odgovarajuće dokumentacije koja dokazuje kvalitetu papira, u skladu s normom EN ISO/IEC 17050-1:2004, koja osigurava opće kriterije za izjave dobavljača o sukladnosti s normativnim dokumentima.

      Mjerilo 7. –   Informacije koje su navedene na znaku za okoliš EU-a

   Neobavezan dio znaka s prostorom za tekst sadrži sljedeći tekst:

               „—

               niska razina onečišćenja zraka i vode,

               —

               uporaba certificiranih vlakana I/ILI uporaba oporabljenih vlakana [za svaki slučaj posebno],

               —

               ograničena uporaba opasnih tvari”.

         Smjernice za uporabu neobaveznog znaka s poljem za tekst nalaze se u „Smjernicama za uporabu logotipa znaka za okoliš EU-a” na internetskoj stranici:
   http://ec.europa.eu/environment/ecolabel/promo/pdf/logo%20guidelines.pdf

      Procjena i provjera: podnositelj zahtjeva dostavlja uzorak pakiranja proizvoda sa znakom, zajedno s izjavom o sukladnosti s ovim mjerilom.

      (1)  Kako je utvrđeno u Direktivi 2009/28/EZ Europskog parlamenta i Vijeća (SL L 140, 5.6.2009., str. 16.).

      (2)  Europski popis standardnih vrsta oporabljenog papira i kartona, lipanj 2002.

      (3)  SL L 396, 30.12.2006., str. 1.

      (4)  SL L 353, 31.12.2008., str. 1.

      (5)  SL L 196, 16.8.1967., str. 1.

      (6)  Kako je predviđeno u Uredbi (EZ) br. 1272/2008.

      (7)  Kako je predviđeno u Direktivi 67/548/EEZ.

      (8)  Kako je predviđeno u Uredbi (EZ) br. 1272/2008.

      (9)  Kako je predviđeno u Direktivi 67/548/EEZ.


title: 2010/346/EU: Odluka Komisije od 18. lipnja 2010. o zaštitnim mjerama u pogledu infekciozne anemije kopitara u Rumunjskoj (priopćena pod brojem dokumenta C(2010) 3767)  Tekst značajan za EGP

text:
               03/Sv. 059

               HR

               Službeni list Europske unije

               125

         32010D0346

               L 155/48

               SLUŽBENI LIST EUROPSKE UNIJE

               18.06.2010.

      ODLUKA KOMISIJE

   od 18. lipnja 2010.
   o zaštitnim mjerama u pogledu infekciozne anemije kopitara u Rumunjskoj
   (priopćena pod brojem dokumenta C(2010) 3767)
   (Tekst značajan za EGP)
   (2010/346/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (1), a posebno njezin članak 10. stavak 4.,
   Budući da:

               (1)

               Infekciozna anemija kopitara („IAK”) je virusna bolest koja pogađa samo životinje iz porodice kopitara. Razdoblje inkubacije je obično jedan do tri tjedna, ali može trajati i do tri mjeseca. Zaraženi kopitari ostaju zarazni cijeloga života i mogu potencijalno prenijeti zarazu na druge kopitare. Zaraza IAK-om može postati inaparentna ako nakon jednog od akutnih kliničkih napadaja tijekom viremije nema smrtnog ishoda, ali je zato vjerojatnost prijenosa znatno povećana. Do lokalnog prijenosa dolazi transferom preko krvi sa zaraženog kopitara putem prekinute hranidbe obada koji se hrane krvlju te in utero na plod. Glavni načini širenja bolesti na duge razdaljine je premještanje zaraženih životinja, njihovog sjemena, jajnih stanica i zametaka i korištenje zaraženih igala ili infuzijom proizvoda od krvi koji sadrže virus.

               (2)

               IAK je bolest koja podliježe obveznom prijavljivanju u skladu s Prilogom A Direktivi Vijeća 90/426/EEZ od 26. lipnja 1990. o uvjetima zdravlja životinja kojima se uređuje premještanje i uvoz kopitara iz trećih zemalja (2). Osim toga, Direktiva Vijeća 82/894/EEZ od 21. prosinca 1982. o načinu prijave bolesti životinja unutar Zajednice (3) predviđa da se izbijanje IAK-a mora prijaviti Komisiji i drugim državama članicama putem Sustava prijavljivanja bolesti životinja („ADNS”).

               (3)

               Članak 4. stavak 5. Direktive 90/426/EEZ predviđa ograničenja u vezi s premještanjem kopitara s gospodarstava na kojima je prisutnost IAK-a potvrđena sve dok nakon klanja zaraženih životinja preostale životinje nisu podvrgnute dvama testovima Coggins s negativnim rezultatima.

               (4)

               Za razliku od situacije u vezi sa zdravljem životinja u drugim državama članicama, IAK je endemska bolest u Rumunjskoj, a neodgodivo klanje zaraženih kopitara se ne provodi. Iz tog razloga donesena je Odluka Komisije 2007/269/EZ od 23. travnja 2007. o zaštitnim mjerama u pogledu infekciozne anemije kopitara u Rumunjskoj (4).

               (5)

               Međutim, nedavni slučajevi IAK-a kod kopitara za uzgoj i rasplod otpremljenih iz Rumunjske u druge države članice i nedavno objavljeni rezultati veterinarskog pregleda koji su provele službe Komisije 2009. u toj državi članici u skladu s člankom 10. Direktive 90/426/EEZ (5) ukazuju da se Odluka 2007/269/EZ nedovoljno provodi, izvršava i prati.

               (6)

               S obzirom na trgovinu živim kopitarima, njihovim sjemenom, jajnim stanicama i zamecima, situacija s tom bolešću u Rumunjskoj predstavlja rizik za zdravlje kopitara u Uniji. Stoga je primjereno usvojiti zaštitne mjere kojima se utvrđuje poseban režim za premještanje i trgovinu kopitarima i sjemenom kopitara, jajnim stanicama i zamecima, kao i nekim proizvodima od krvi kopitara iz Rumunjske, kako bi se zaštitili zdravlje i dobrobit kopitara u Uniji.

               (7)

               Bolest nije jednakomjerno raširena po Rumunjskoj i između različitih kategorija kopitara u toj državi članici. Takva situacija dopušta primjenu manje strogih uvjeta za premještanje određenih registriranih konja za natjecanja i utrke i mogla bi u budućnosti omogućiti određivanje područja slobodnih od bolesti.

               (8)

               U skladu s člankom 7. stavkom 2. Direktive 90/426/EEZ države članice odredišta mogu na općoj ili ograničenoj osnovi odobriti odstupanje od nekih zahtjeva iz članka 4. stavka 5. za bilo koju životinju koja nosi posebnu oznaku na kojoj je naznačeno da je namijenjena za klanje, pod uvjetom da veterinarski certifikat navodi takvo odstupanje. U slučaju odobravanja takvog odstupanja, kopitari za klanje moraju se prevesti izravno u određenu klaonicu i biti zaklani unutar pet dana od dolaska u klaonicu.

               (9)

               Članak 12. Uredbe (EZ) br. 882/2004 Europskog parlamenta i Vijeća od 29. travnja 2004. o službenim kontrolama koje se provode radi provjere pridržavanja propisa o hrani i hrani za životinje te pravila o zdravlju i dobrobiti životinja (6) utvrđuje zahtjeve za ovlašćivanje laboratorija koji provode analize uzoraka uzetih tijekom službenih kontrola.

               (10)

               Prilog Uredbe Komisije (EZ) br. 180/2008 od 28. veljače 2008. o referentnom laboratoriju Zajednice za bolesti kopitara osim konjske kuge (7) utvrđuje funkcije, zadatke i postupke referentnog laboratorija u Uniji za bolesti kopitara u pogledu suradnje s laboratorijima koji su odgovorni za dijagnosticiranje zaraznih bolesti kopitara u državama članicama. Te funkcije uključuju između ostalog unaprjeđenje usklađivanja dijagnostičkih metoda i osiguranje učinkovitosti testiranja u Uniji putem organiziranja i provođenja redovitih usporednih pokusa i redovitog dostavljanja rezultata tih pokusa Komisiji, državama članicama i nacionalnim/središnjim laboratorijima. Radni program dogovoren između Komisije i referentnog laboratorija predviđa da se prvi test učinkovitosti za IAK provede u 2010.

               (11)

               U odsutnosti posebnih standarda Unije za testiranje na IAK, trebalo bi se pozvati na odgovarajuće poglavlje iz Priručnika za dijagnostičke testove i cjepiva za kopnene životinje 2009. Svjetske organizacije za zdravlje životinja (OIE). To poglavlje, trenutačno poglavlje 2.5.6. za otkrivanje IAK-a kod konja propisuje agar-gel imunodifuzijski test (AGID), koji je točan i pouzdan, osim u nekim okolnostima navedenim u Priručniku. Ova bi Odluka trebala stoga predvidjeti dva AGID testa na IAK s negativnim rezultatom, kako bi se nadoknadila ograničenja tog testa.

               (12)

               Uredba Komisije (EZ) br. 504/2008 od 6. lipnja 2008. o provedbi Direktive Vijeća 90/426/EEZ i 90/427/EEZ s obzirom na metode za identifikaciju kopitara (8) zahtijeva da se kopitari identificiraju identifikacijskom ispravom. Kako bi se pojačala povezanost između identifikacijske isprave i životinje, odrasli konji namijenjeni prijevozu iz Rumunjske u druge države članice moraju se označiti implantacijom elektroničkog transpondera.

               (13)

               Članak 14. Uredbe Vijeća (EZ) br. 1/2005 od 22. prosinca 2004. o zaštiti životinja tijekom prijevoza i s prijevozom povezanih postupaka (9) određuje preglede i druge mjere vezane uz dnevnik putovanja koje provodi nadležno tijelo prije dugih putovanja.

               (14)

               Zahtjevi za certifikaciju za premještanje i prijevoz kopitara utvrđeni su u članku 8. Direktive 90/426/EEZ. Kako bi se poboljšala sljedivost registriranih kopitara iz područja u Rumunjskoj pogođenih IAK-om u druge države članice, potvrdu predviđenu u Prilogu B Direktivi 90/426/EEZ trebalo bi zamijeniti veterinarskim certifikatom koji je sukladan s Prilogom C toj Direktivi.

               (15)

               Integrirani kompjuterizirani veterinarski sustav („Traces”) uveden u skladu s Odlukom Komisije 2004/292/EZ od 30. ožujka 2004. o uvođenju sustava Traces (10) može biti koristan pri otpremanju kopitara iz Rumunjske u klaonice u drugim državama članicama.

               (16)

               Premještanje kopitara, osim onih za klanje, iz Rumunjske u druge države članice ne smije se smatrati završenim dok se testom za IAK provedenim na uzorku uzetom tijekom izolacije nakon dolaska na mjesto odredišta ne potvrdi odsutnost te bolesti.

               (17)

               Kako je pogođeni sektor u potpunosti svjestan rizika koje predstavlja situacija s tom bolešću u Rumunjskoj, primjereno je da oni koji sudjeluju u premještanju kopitara iz Rumunjske dijele s nadležnim tijelima odgovornosti i troškove povezane s takvim premještanjima.

               (18)

               Direktiva Vijeća 92/65/EEZ od 13. srpnja 1992. o utvrđivanju uvjeta zdravlja životinja kojima se uređuje trgovina i uvoz u Zajednicu životinja, sjemena, jajnih stanica i zametaka koji ne podliježu uvjetima zdravlja životinja utvrđenima u određenim propisima Zajednice iz Priloga A dijela I. Direktive 90/425/EEZ (11), kako je izmijenjena Uredbom Komisije (EU) br. 176/2010 (12) uvela je zahtjeve za testiranja na IAK također i za kobile donore od kojih su uzete jajne stanice ili zameci. Međutim, te se izmjene počinju primjenjivati tek od 1. rujna 2010. Stoga, ako se jajne stanice i zameci uzimaju od kobila držanih u Rumunjskoj, potrebno je nadopuniti zahtjeve zdravlja životinja utvrđene u Odluci Komisije 95/294/EZ od 24. srpnja 1995. o određivanju oglednog primjerka veterinarskog certifikata za trgovinu jajnim stanicama i zamecima kopitara (13) sa zahtjevom za testiranje na IAK.

               (19)

               Osim toga, zahtjevi zdravlja životinja u zakonodavstvu Unije za proizvode od krvi dobivene od kopitara trenutačno se revidiraju. U ovom trenutku poglavlje V. dio A Priloga VIII. Uredbi (EZ) br. 1774/2002 Europskog parlamenta i Vijeća od 3. listopada 2002. o utvrđivanju zdravstvenih pravila u vezi s nusproizvodima životinjskog podrijetla koji nisu namijenjeni prehrani ljudi (14) određuje zahtjeve u pogledu seruma kopitara.

               (20)

               Radi jasnoće zakonodavstva Unije, Odluku 2007/269/EZ bi trebalo staviti izvan snage i zamijeniti ovom Odlukom.

               (21)

               Kako predviđene mjere uzimaju u obzir nedavno usvojen rumunjski program za iskorjenjivanje IAK-a u toj zemlji, čini se da je nepotrebno uvoditi prijelazne uvjete.

               (22)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Zaštitne mjere koje se primjenjuju na kopitare, sjeme, jajne stanice i zametke životinja vrste kopitara i proizvode od krvi dobivene od kopitara
   1.   Rumunjska ne otprema sljedeće proizvode u druge države članice:

               (a)

               kopitare iz regija navedenih u Prilogu;

               (b)

               sjeme životinja vrste kopitara;

               (c)

               jajne stanice i zametke životinja vrste kopitara;

               (d)

               proizvode od krvi dobivene od kopitara.

         2.   Zabrana utvrđena u stavku 1. točke (a) ne primjenjuje se na kopitare s gospodarstava smještenih izvan Rumunjske koji:

               (a)

               su u provozu kroz Rumunjsku na glavnim cestama ili autocestama; ili

               (b)

               se prevoze kroz Rumunjsku izravno i bez prekida do klaonice za neposredno klanje i uz njih je priložen veterinarski certifikat ispunjen u skladu s obrascem određenim u Prilogu C Direktivi 90/426/EEZ.

         Članak 2.
   Odstupanja za premještanja kopitara iz regija navedenih u Prilogu u druge države članice
   1.   Odstupajući od članka 1. stavka 1. točke (a) Rumunjska može dopustiti otpremu pošiljki kopitara u druge države članice pod sljedećim uvjetima:

               (a)

               čitava pošiljka kopitara morala je biti:

                           i.

                           izolirana pod službenim nadzorom na gospodarstvu koje je nadležno tijelo odobrilo kao slobodno od infekciozne anemije kopitara („IAK”) („odobreno gospodarstvo”); i

                           ii.

                           držana na najmanjoj udaljenosti od barem 200 m od bilo kojih drugih kopitara nižeg zdravstvenog statusa tijekom razdoblja od barem 90 dana prije otpreme;

               (b)

               svi kopitari uključeni u pošiljku morali su biti podvrgnuti agar-gel imunodifuzijskom testu („AGID test”) provedenom s negativnim rezultatom na uzorcima krvi uzetima u dva navrata u razmaku od 90 dana; drugi uzorak morao je biti uzet unutar 10 dana prije datuma otpreme pošiljke s odobrenog gospodarstva; AGID test mora ispunjavati uvjete uspostavljene u odgovarajućem poglavlju Priručnika za dijagnostičke testove i cjepiva za kopnene životinje 2009. Svjetske organizacije za zdravlje životinja (OIE) („Priručnik”);

               (c)

               prijevoznik mora dokumentacijom poduprijeti preuzetu obvezu kako bi se osiguralo da su kopitari uključeni u pošiljku otpremljeni s odobrenog gospodarstva izravno na mjesto odredišta bez prolaza kroz tržnicu ili sabirni centar;

               (d)

               u slučaju da pošiljka uključuje registrirane kopitare ili kopitare za uzgoj i rasplod, svi drugi kopitari prisutni na odobrenom gospodarstvu tijekom razdoblja izolacije iz točke (a) podtočke i. morali su biti podvrgnuti AGID testu provedenom s negativnim rezultatom na uzorcima krvi uzetim prije nego su premješteni s gospodarstva tijekom razdoblja izolacije ili unutar 10 dana prije datuma otpreme pošiljke s odobrenog gospodarstva;

               (e)

               svi kopitari uključeni u pošiljku moraju biti označeni implantiranim elektroničkim transponderom i identificirani jedinstvenom identifikacijskom ispravom za kopitare ili putovnicom predviđenom u članku 5. stavku 1. Uredbe (EZ) br. 504/2008 u kojoj treba navesti:

                           i.

                           broj koji se prikaže pri očitavanju implantiranog elektroničkog transpondera u točki (5) dijela A odjeljka I. tog dokumenta;

                           ii.

                           AGID test predviđen u točkama (b) i (d) ovog stavka i njegove rezultate u odjeljku VII. navedenog dokumenta;

               (f)

               provjere u vezi s dnevnikom vožnje provedene u skladu s člankom 14. stavkom 1. točkom (a) Uredbe (EZ) br. 1/2005 moraju biti zadovoljavajuće i ne smiju zahtijevati slanje podataka kontrolnoj točki u državi članici provoza u skladu s člankom 14. stavkom 1. točkom (d) te Uredbe;

               (g)

               uz kopitare uključene u pošiljku mora biti priložen odgovarajuće ispunjen veterinarski certifikat u skladu s obrascem iz Priloga C Direktivi 90/426/EEZ u kojem treba navesti mjesto odredišta i sljedeći dodatni tekst:
               „Kopitari otpremljeni u skladu s Odlukom Komisije 2010/346/EU (15)

         2.   Odstupajući od točke 1. (b), prvi AGID test koji se provodi na uzorcima uzetim najmanje 90 dana prije otpreme nije obvezan pod sljedećim uvjetima:

               (a)

               država članica odredišta odobrila je takvo odstupanje pri provođenju mjera predviđenih u članku 7. stavku 2. Direktive 90/426/EEZ; ili

               (b)

               kopitari su namijenjeni izravnom prijevozu u klaonicu i okupljeni su na odobrenom gospodarstvu s gospodarstava koja su potvrđeno slobodna od IAK-a u skladu s važećim nacionalnim programom kontrole za IAK.

         Članak 3.
   Odstupanje od premještanja kopitara iz regija navedenih u Prilogu u druge države članice u pogledu registriranih konja koji sudjeluju na nekim natjecanjima i događanjima
   Odstupajući od članka 21. stavka 1. točaka (a), (b), (c), (d) i (f), Rumunjska može dopustiti otpremu pošiljki registriranih konja u druge države članice za sudjelovanje na natjecanjima organiziranim pod pokroviteljstvom Međunarodne konjičke federacije (FEI) ili na glavnim međunarodnim utrkama konja pod sljedećim uvjetima:

               (a)

               konji su morali biti podvrgnuti AGID testu provedenom s negativnim rezultatom u skladu s kriterijima uspostavljenim u Priručniku na uzorku krvi uzetom unutar 10 dana prije datuma otpreme s odobrenog gospodarstva;

               (b)

               svi kopitari na odobrenom gospodarstvu i unutar radijusa od 200 m oko odobrenog gospodarstva bili su podvrgnuti AGID testu provedenom s negativnim rezultatom na uzorku krvi uzetom između 90 i 180 dana prije datuma namjeravanog premještanja;

               (c)

               uvjeti utvrđeni u članku 2. stavku 1. točkama (e) i (g).

         Članak 4.
   Ograničenja u slučaju pozitivnih rezultata AGID testova
   U slučaju pozitivnog rezultata na bilo koji od AGID testova utvrđenih u članku 2. stavku 1. točkama (b) i (d) i članku 3. točki (a) ove Odluke za čitavo odobreno gospodarstvo uvodi se ograničenje premještanja dok se ne provedu mjere predviđene u trećoj alineji članka 4. stavka 5. točke (a) Direktive 90/426/EEZ.
   Članak 5.
   Odstupanja za smrznuto sjeme, jajne stanice i zametke vrste kopitara i proizvode od krvi dobivene od kopitara
   1.   Odstupajući od članka 1. stavka 1. točke (b) Rumunjska može dopustiti otpremanje smrznutog sjemena kopitara u druge države članice u skladu sa zahtjevima iz točke 1.6. podtočke (c), točaka 1.7. i 1.8. poglavlja II. odjeljka I. Priloga D Direktivi 92/65/EEZ.
   2.   Odstupajući od članka 1. stavka 1. točke (c) Rumunjska može dopustiti otpremanje u druge države članice smrznutih zametaka sakupljenih od kobila donora koje su bile podvrgnute AGID testu provedenom s negativnim rezultatom na uzorcima krvi uzetim u razmaku od 90 dana; drugi uzorak je morao biti uzet između 30 i 45 dana nakon datuma sakupljanja zametaka.
   3.   Pošiljke smrznutog sjemena i zametaka iz stavaka 1. i 2. moraju biti popraćene veterinarskim certifikatom izdanim za dotičnu pošiljku u skladu s člankom 11. stavkom 5. Direktive 92/65/EEZ na kojem se dodaje sljedeći tekst:

      „Sjeme/zameci (izbrisati nepotrebno) vrste kopitara otpremljeno u skladu s Odlukom Komisije 2010/346/EU (16).

   4.   Odstupajući od članka 1. stavka 1. točke (d) Rumunjska može dopustiti otpremanje seruma kopitara u druge države članice u skladu sa zahtjevima iz poglavlja V.(A) Priloga VIII. Uredbi (EZ) br. 1774/2002.
   Članak 6.
   Dodatne obveze za Rumunjsku
   Rumunjska osigurava da:

               (a)

               se naziv i zemljopisna lokacija odobrenih gospodarstava te ime i stručna osposobljenost službenog veterinara odgovornog za odobreno gospodarstvo i za potpisivanje veterinarskog certifikata iz članka 2. stavka 1. točke (g) i članka 5. stavka 3. dostave Komisiji i drugim državama članicama;

               (b)

               službeni laboratorij koji provodi AGID testove predviđene u članku 2. stavku 1. točkama (b) i (d) i članku 3.:

                           i.

                           udovoljava zahtjevima iz članka 12. Uredbe (EZ) br. 882/2004;

                           ii.

                           podvrgnut je do 31. prosinca 2010. i svake godine nakon toga godišnjem testu učinkovitosti u suradnji s referentnim laboratorijem Europske unije za bolesti kopitara osim konjske kuge;

               (c)

               dvostruki uzorci krvi čuvaju se u službenom laboratoriju iz točke (b) za svaki AGID test proveden unutar 10 dana od datuma otpreme u skladu s člankom 2. stavkom 1. točkama (b) i (d) i člankom 3. tijekom razdoblja od najmanje 90 dana, osim ako:

                           i.

                           prijavljeno je uginuće životinje u skladu s člankom 19. Uredbe (EZ) br. 504/2008; ili

                           ii.

                           prijavljen je negativan rezultat na AGID test iz članka 7. stavka 1. točke (b) prije isteka 90-dnevnog razdoblja;

               (d)

               premještanje je najavljeno mjestu odredišta putem sustava Traces najmanje 36 sati prije vremena dolaska.

         Članak 7.
   Obveze država članica na mjestu odredišta
   1.   Države članice mjesta odredišta moraju osigurati da, kada je premještanje kopitara iz članka 2. stavka 1. točke (b) najavljeno u skladu s člankom 6. točkom (d), su kopitari po dolasku na mjesto odredišta:

               (a)

               zaklani unutar najviše 72 sata od vremena dolaska u klaonicu o čemu se obavješćuje nadležno tijelo putem sustava Traces: za 10 % pošiljki koje dolaze u klaonicu potrebno je nakon dolaska napraviti AGID test u skladu s ovom Odlukom; ili

               (b)

               izolirani pod službenim veterinarskim nadzorom na gospodarstvu odredišta naznačenom na veterinarskom certifikatu iz članka 2. stavka 1. točke (g) tijekom najmanje 30 dana i na udaljenosti od najmanje 200 m od drugih kopitara ili u uvjetima zaštićenim od vektora, i podvrgnuti AGID testu s negativnim rezultatima provedenom na uzorku krvi uzetom najranije 28 dana nakon datuma početka razdoblja izolacije.

         2.   Bez utjecaja na članak 1. stavak 1. točku (b), države članice moraju osigurati da tijekom razdoblja od 90 dana nakon datuma dolaska kopitara iz članka 2. stavka 1. točke (b) na gospodarstvo odredišta iz stavka 1. točke (b) ovog članka, kopitari se mogu otpremati s tog gospodarstva u drugu državu članicu samo ako:

               (a)

               su bili podvrgnuti AGID testu s negativnim rezultatima provedenom na uzorku krvi uzetom unutar 10 dana prije datuma otpreme; i

               (b)

               uz njih je priložen odgovarajuće ispunjen veterinarski certifikat u skladu s obrascem iz Priloga C Direktivi 90/426/EEZ.

         Članak 8.
   Obveze izvještavanja
   Države članice uključene u trgovinu kopitarima i njihovim sjemenom, jajnim stanicama i zamecima u skladu s ovom Odlukom redovito i najmanje svaka 3 mjeseca podnose izvješće Komisiji i drugim državama članicama na sastancima Stalnog odbora za prehrambeni lanac i zdravlje životinja.
   Članak 9.
   Troškovi administrativnih postupaka
   1.   Rumunjska poduzima potrebne mjere, uključujući ako je potrebno zakonske mjere kako bi osigurala da su troškovi dodatnih administrativnih postupaka, uključujući bilo koja potrebna laboratorijska testiranja ili naknadna pretraživanja vezana uz premještanja pošiljki kopitara, sjemena, jajnih stanica i zametaka te seruma dobivenog od kopitara iz te države članice u skladu s člancima 2., 3. i 5. u potpunosti pokriveni od strane pošiljatelja kopitara i njihovih proizvoda.
   2.   Države članice mjesta odredišta poduzimaju potrebne mjere, uključujući ako je potrebno zakonske mjere kako bi osigurale da su troškovi dodatnih administrativnih postupaka, uključujući bilo koja potrebna laboratorijska testiranja ili naknadna pretraživanja dok se ne provedu mjere iz članka 7. vezane uz premještanja kopitara iz Rumunjske u skladu s člancima 2. i 3. u potpunosti pokriveni od strane primatelja kopitara.
   Članak 10.
   Stavljanje izvan snage
   Odluka 2007/269/EZ stavlja se izvan snage.
   Članak 11.
   Ova je Odluka upućena državama članicama.

      Sastavljeno u Bruxellesu 18. lipnja 2010.

            Za Komisiju

         John DALLI

            Član Komisije

      (1)  SL L 224, 18.8.1990., str. 29.

      (2)  SL L 224, 18.8.1990., str. 42.

      (3)  SL L 378, 31.12.1982., str. 58.

      (4)  SL L 115, 3.5.2007., str. 18.

      (5)  DG(SANCO) 2009-8256 – MR FINAL http://ec.europa.eu/food/fvo/rep_details_en.cfm?rep_id=2341).

      (6)  SL L 165, 30.4.2004., str. 1.

      (7)  SL L 56, 29.2.2008., str. 4.

      (8)  SL L 149, 7.6.2008., str. 3.

      (9)  SL L 3, 5.1.2005., str. 1.

      (10)  SL L 94, 31.3.2004., str. 63.

      (11)  SL L 268, 14.9.1992., str. 54.

      (12)  SL L 52, 3.3.2010., str. 14.

      (13)  SL L 182, 2.8.1995., str. 27.

      (14)  SL L 273, 10.10.2002., str. 1.

      (15)  SL L 155, 22.6.2010., str. 48.”

      (16)  SL L 155, 22.6.2010., str. 48.”
   PRILOG
   Regije iz članka 11. stavka 1. točke (a):

               Država članica

               Regija

               Napomena

               Rumunjska

               Čitavo državno područje


Odluka Komisije od 11/09/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7332 - BSKYB / SKY DEUTSCHLAND / SKY ITALIA) prema Uredbi Vijeća (EZ) br. 139/2004 (Samo je engleski tekst vjerodostojan)


title: 98/279/EZ: Odluka Komisije od 5. prosinca 1997. o postupku potvrđivanja sukladnosti građevnih proizvoda u skladu s člankom 20. stavkom 2. Direktive Vijeća 89/106/EEZ u vezi s nenosivim trajnim sklopovima/sustavima roleta od šupljih blokova ili panelima od izolacijskih materijala i, u određenim slučajevima, betona  Tekst značajan za EGP

text:
               13/Sv. 60

               HR

               Službeni list Europske unije

               43

         31998D0279

               L 127/26

               SLUŽBENI LIST EUROPSKE UNIJE

         ODLUKA KOMISIJE
   od 5. prosinca 1997.
   o postupku potvrđivanja sukladnosti građevnih proizvoda u skladu s člankom 20. stavkom 2. Direktive Vijeća 89/106/EEZ u vezi s nenosivim trajnim sklopovima/sustavima roleta od šupljih blokova ili panelima od izolacijskih materijala i, u određenim slučajevima, betona
   (Tekst značajan za EGP)
   (98/279/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 89/106/EEZ od 21. prosinca 1988. o usklađivanju zakona i drugih propisa država članica u odnosu na građevne proizvode (1), kako je izmijenjena Direktivom 93/68/EEZ (2), a posebno njezin članak 13. stavak 4.,
   budući da Komisija mora između dva postupka iz članka 13. stavka 3. Direktive 89/106/EEZ za potvrđivanje sukladnosti proizvoda, odabrati „najmanje zahtjevan postupak koji ispunjava zahtjeve sigurnosti”; budući da to znači da je potrebno odlučiti je li postojanje tvorničkog sustava kontrole proizvodnje u okviru odgovornosti proizvođača neophodan i dovoljan uvjet za potvrđivanje sukladnosti određenog proizvoda ili skupine proizvoda, ili je, iz razloga vezanih uz poštovanje kriterija iz članka 13. stavka 4., u tu svrhu potrebno uključivanje ovlaštenog tijela za potvrđivanje;
   budući da se člankom 13. stavkom 4. zahtijeva da tako utvrđeni postupak mora biti naznačen u mandatima i tehničkim specifikacijama; budući da je stoga poželjno odrediti pojam proizvoda ili skupine proizvoda kako je utvrđen u mandatima i tehničkim specifikacijama;
   budući da su oba postupka predviđena člankom 13. stavkom 3. podrobno opisana u Prilogu III. Direktivi 89/106/EEZ; budući da je stoga potrebno točno odrediti metode kojima se navedena dva postupka moraju provesti, sukladno Prilogu III., za svaki proizvod ili skupinu proizvoda, budući da Prilog III. daje prednost određenim sustavima;
   budući da postupak iz članka 13. stavka 3. točke (a) odgovara sustavima koji su utvrđeni u Prilogu III. odjeljku 2. točki ii. mogućnosti prvoj, bez trajnoga nadzora, te mogućnostima drugoj i trećoj, i budući da postupak iz članka 13. stavka 3. točke (b) odgovara sustavima koji su utvrđeni u Prilogu III. odjeljku 2. točki i. te u Prilogu III. odjeljku 2. točki ii., u mogućnosti prvoj, s trajnim nadzorom;
   budući da su mjere predviđene u ovoj Odluci u skladu s mišljenjem Stalnog odbora za graditeljstvo,
   DONIJELA JE OVU ODLUKU:
   Članak 1.
   Sukladnost proizvoda koji su navedeni u Prilogu I. potvrđuje se postupkom prema kojem je, uz tvornički sustav kontrole proizvodnje kojim upravlja proizvođač, u ocjenu i nadzor kontrole proizvodnje ili samog proizvoda uključeno i ovlašteno tijelo za potvrđivanje.
   Članak 2.
   Postupak potvrđivanja sukladnosti, kako je naveden u Prilogu II., naznačuje se u ovlaštenjima za europske tehničke specifikacije.
   Članak 3.
   Ova je Odluka upućena državama članicama.

      Sastavljeno u Bruxellesu 5. prosinca 1997.

            Za Komisiju

         Martin BANGEMANN

            Član Komisije

      (1)  SL L 40, 11.2.1989., str. 12.

      (2)  SL L 220, 30.8.1993., str. 1.
   PRILOG I.
   Sustavi trajnih nenosivih obloga, punjeni normalnim betonom i, kad je to potrebno, armirani, ili na bazi blokova izrađenih od izolacijskog materijala (ili kombinacije izolacijskog materijala i drugih materijala) ili panela izrađenih od izolacijskog materijala (ili kombinacije izolacijskog materijala i drugih materijala), koji se sastoje od stranica povezanih držačima razmaka, u oba slučaja materijali bilo koje klase otpornosti na požar, za uporabu u zgradama za gradnju vanjskih i unutarnjih zidova koji podliježu protupožarnim propisima.
   Sustavi trajnih nenosivih obloga, punjeni normalnim betonom i, kad je to potrebno, armirani, ili na bazi blokova izrađenih od izolacijskog materijala (ili kombinacije izolacijskog materijala i drugih materijala) ili panela izrađenih od izolacijskog materijala (ili kombinacije izolacijskog materijala i drugih materijala), koji se sastoje od stranica povezanih držačima razmaka, u oba slučaja materijali bilo koje klase otpornosti na požar, za uporabu u zgradama za gradnju vanjskih i unutarnjih zidova koji ne podliježu protupožarnim propisima.
   PRILOG II.
   OBITELJ PROIZVODA
   SUSTAVI TRAJNIH NENOSIVIH OBLOGA OD ŠUPLJIH BLOKOVA ILI PANELA OD IZOLACIJSKIH MATERIJALA I PONEKAD BETONA

      Sustavi potvrđivanja sukladnosti

   Za dolje navedeni proizvod/proizvode i namjenu/namjene, Europska organizacija za tehnička dopuštenja (EOTA) mora odrediti sljedeći sustav/sustave potvrđivanja usklađenosti prema odgovarajućoj smjernici europskih tehničkih odobrenja:

               Proizvod/proizvodi

               Namjena

               Razina/razine ili
               Kategorija/kategorije

               Sustav/sustavi potvrđivanja sukladnosti

               Sustavi trajnih nenosivih obloga, punjeni normalnim betonom i, kad je to potrebno, armirani, ili na bazi:

                           —

                           šupljih blokova izrađenih od izolacijskog materijala (ili kombinacije izolacijskog materijala i drugih materijala);
                           ili

               za uporabu u zgradama za gradnju vanjskih i unutarnjih zidova koji podliježu protupožarnim propisima.

               A (1), B (1), C (1)

               1

               A (2), B (2), C (2)

               A (3),
               D, E, F

               2+

                           —

                           panela izrađenih od izolacijskog materijala (ili kombinacije izolacijskog materijala i drugih materijala), koji se sastoje od stranica povezanih držačima razmaka.

               za uporabu u zgradama za gradnju vanjskih i unutarnjih zidova koji ne podliježu protupožarnim propisima.

               bilo koja

               2+

                           Sustav 1:

                           Vidjeti Direktivu 89/106/EEZ, Prilog III. odjeljak 2. točku i., bez kontrolnog ispitivanja uzorka.

                           Sustav 2+:

                           Vidjeti Direktivu 89/106/EEZ, Prilog III. odjeljak 2. točku ii., prvu mogućnost, uključujući potvrdu kontrole tvorničke proizvodnje koju daje ovlašteno tijelo na temelju uvodne inspekcije tvornice i kontrole tvorničke proizvodnje kao i na temelju trajnog nadzora, procjene i odobrenja kontrole tvorničke proizvodnje.

         Specifikacija sustava treba biti takva da se može primijeniti čak i kada ne treba utvrditi učinkovitost proizvoda za određenu karakteristiku jer najmanje jedna država članica nema nikakvih pravnih zahtjeva za takvu karakteristiku (vidjeti članak 2. stavak 1. Direktive o građevinskim proizvodima (CPD) i, prema potrebi, točku 1.2.3 dokumenata za tumačenje). U tim slučajevima ovjera takve karakteristike ne smije biti nametnuta proizvođaču ako on ne želi deklarirati učinkovitost proizvoda u tom smislu.

      (1)  Materijali čija je otpornost na vatru podložna promjeni tijekom proizvodnje (općenito, materijali podvrgnuti kemijskim promjenama, npr. sporogoreći materijali, ili kada promjene u sastavu mogu dovesti do promjena u otpornosti na vatru).

      (2)  Materijali čija otpornost na vatru nije podložna promjeni tijekom procesa proizvodnje.

      (3)  Materijali kategorije A čija otpornost na vatru ne treba biti ispitivana, u skladu s Odlukom 96/603/EZ.


title: 2004/388/EZ: Odluka Komisije od 15. travnja 2004. o dokumentu za transfer eksploziva unutar Zajednice (priopćena pod brojem dokumenta C(2004) 1332)

text:
               13/Sv. 025

               HR

               Službeni list Europske unije

               6

         32004D0388

               L 120/43

               SLUŽBENI LIST EUROPSKE UNIJE

               15.04.2004.

      ODLUKA KOMISIJE

   od 15. travnja 2004.
   o dokumentu za transfer eksploziva unutar Zajednice
   (priopćena pod brojem dokumenta C(2004) 1332)
   (2004/388/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 1993/15/EEZ od 5. travnja 1993. o usklađivanju odredbi u odnosu na stavljanje eksploziva za gospodarsku uporabu na tržište i njihovim nadzorom (1), a posebno njezin članak 13. stavak 3.,
   budući da:

               (1)

               Sustav transfera eksploziva unutar Zajednice, uspostavljen Direktivom 1993/15/EEZ, predviđa odobrenja različitih nadležnih tijela odgovornih za područja podrijetla, tranzita i odredišta eksploziva.

               (2)

               Treba ustanoviti predložak dokumenta koji se koristi za transfer eksploziva i obuhvaća i podatke koji se zahtijevaju za potrebe članka 9. stavaka 5. i 6. Direktive 93/15/EEZ, kako bi se omogućili transferi eksploziva između država članica, pri čemu se moraju očuvati potrebni zahtjevi u vezi sa sigurnošću transfera takvih proizvoda.

               (3)

               Mjere predviđene ovom Odlukom su u skladu s mišljenjem Upravnog odbora osnovanog sukladno članku 13. stavku 1. Direktive 1993/15/EEZ,

         DONIJELA JE OVU ODLUKU:
   Članak 1.
   1.   Podaci za potrebe članka 9. stavaka 5. i 6. Direktive 1993/15/EEZ osiguravaju se uporabom predloška „dokumenta za transfer eksploziva unutar Zajednice” definiranog u Prilogu i pratećim pojašnjenjima.
   2.   Predložak dokumenta prihvaćaju nadležni organi kao važeći dokument transfera koji prati eksplozive pri transferima između država članica dok eksplozivi ne stignu na svoje odredište.
   3.   Ova se Odluka ne primjenjuje na streljivo.
   Članak 2.
   Dokument za transfer eksploziva unutar Zajednice, dalje u tekstu „dokument”, izrađuje se u tri primjerka. Države članice donose odgovarajuće mjere, uključujući odgovarajuću zaštitu za sigurnu identifikaciju, kako bi se onemogućilo krivotvorenje dokumenata.
   Članak 3.
   Dokument se tiska na papiru težine najmanje 80 g/m2. Kvaliteta papira mora biti takva da se, pri normalnoj uporabi, ne gužva i ne trga lako.
   Članak 4.
   Ova se Odluka primjenjuje šest mjeseci nakon objave u Službenom listu Europske unije. Njezino stupanje na snagu ne utječe na postojeća odobrenja za višekratne prijenose za određeno ograničeno razdoblje, koja vrijede do isteka njihove valjanosti.
   Članak 5.
   Ova je Odluka upućena državama članicama.

      Sastavljeno u Bruxellesu 15. travnja 2004.

            Za Komisiju

         Erkki LIIKANEN

            Član Komisije

      (1)  SL L 121, 15.5.1993., str. 20. Direktiva izmijenjena Uredbom (EZ) 1882/2003 Europskog parlamenta i Vijeća (SL L 284, 31.10.2003., str. 1.).
   PRILOG
   Dokument za transfer eksploziva unutar Zajednice
   (Članak 9. stavci 5. i 6. Direktive 93/15/EEZ)